text: কই বান্দি (বৈজ্ঞানিক নাম: Pseudosphromenus cupanus) (ইংরেজি: spiketail parasidefish) হচ্ছে Osphronemidae পরিবারের Pseudosphromenus গণের একটি স্বাদুপানির মাছ।
  
  বিস্তৃতি
  কই বান্দি প্রজাতিটি দক্ষিণ ভারত ও শ্রীলঙ্কায় পাওয়া যায়। এছাড়াও মাছটি বাংলাদেশ, ভারত, পাকিস্তান, মায়ানমার, শ্রীলঙ্কা, ইন্দোনেশিয়া এবং মালয় পর্যন্ত বিস্তৃত।
  
  স্বভাব
  এই প্রজাতিটি প্রায়শই অগভীর, ধীর গতির বা স্থবির পানিতে চলাচল করে; যেমন খাদ এবং ধানের জমিতে দেখা যায়। পুরুষ মাছ নিজের মুখে ডিম সংগ্রহ করে এবং বাসা তৈরি করে। ডিম ফোটার পরেও বাসা রক্ষা পোনার জন্য। খাবার হিসাবে চিংড়ি, কীট পতঙ্গ খায়।
  
  বাংলাদেশে বর্তমান অবস্থা এবং সংরক্ষণ
  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এদেরকে পুকুর, বিল বা ডোবা সেচ বা শুকিয়ে যাবার পরও পাওয়া যায়। সাধারণত এ মাছ বাজারে দেখা যায় না।
  
  মন্তব্য
  এই প্রজাতির মাছ প্রায় ৭.৫ সেমি পর্যন্ত লম্বা হয়। এরা বেশ শক্তিশালী, অধিক ছোটাছুটি করে এবং লাফায়। অ্যাকুরিয়ামে এই মাছ ঢাকনা দিয়ে রাখা উচিৎ।
  
  আরও দেখুন 
   বাংলাদেশের মাছের তালিকা
   বাংলাদেশের সংরক্ষিত মাছের তালিকা
   বাংলাদেশের স্বাদুপানির মাছের তালিকা
  
  তথ্যসূত্র
  
  বিষয়শ্রেণী:স্বাদু পানির মাছ
  বিষয়শ্রেণী:বাংলাদেশের মাছ
  বিষয়শ্রেণী:ভারতের মাছ
  বিষয়শ্রেণী:পাকিস্তানের মাছ
  বিষয়শ্রেণী:মায়ানমারের মাছ
  বিষয়শ্রেণী:শ্রীলঙ্কার মাছ
  বিষয়শ্রেণী:ইন্দোনেশিয়ার মাছ
title: কই বান্দি